|  |
| --- |
|  Anexă: la decizia CO Anenii Noi  nr.3/4 din 30 iulie 2020 |

**REGULAMENTUL**

**de amplasare şi funcţionare a unităţilor staţionare**

**provizorii - gheretelor în orașul Anenii Noi**

**I. Dispoziţii generale**

Prezentul Regulament stabilește modul de amplasare şi funcţionare a gheretelor în orașul Anenii Noi.

**II. Noţiuni şi condiţii de amplasare şi funcţionare a gheretelor**

2.1. Ghereta prezintă o construcţie din materiale demontabile fără spaţiu separat pentru păstrarea mărfurilor, cu o suprafaţă ocupată de până la 12 mp (suprafaţa se calculează după dimensiunile exterioare), destinată pentru un loc de lucru.

2.2. Ghereta se amplasează provizoriu, fără fundament capital, fără conectare la reţele (cu excepţia celor electrice şi telefonice), în baza schemei de amplasare eliberată de către Primăria orașului Anenii Noi.

2.3. Este interzisă comasarea sau extinderea gheretelor în pavilioane, cât şi utilizarea ulterioară a pavilioanelor amplasate ilicit sau a gheretelor extinse ilicit.

2.4. Reamplasarea pe altă adresă sau evacuarea gheretei cu reamenajarea teritoriului se efectuează în conformitate cu legislația în vigoare, de către şi din contul proprietarului gheretei.

2.5. Se interzice amplasarea gheretelor, cu excepţia punctelor de vânzare a publicaţiilor periodice şi punctelor de vânzare a florilor şi plantelor:

- la o distanţă nu mai mică de 10,0 m de la bordura străzilor principale (pentru gheretele amplasate pe străzile secundare);

- pe terenurile destinate pentru amenajare, aferente pieţelor şi centrelor comerciale - în toate cazurile;

- în spaţiile verzi (scuaruri, parcuri, grădini publice), cu excepţia locurilor stabilite în schemele de desfăşurare a comerţului întocmite de gestionarul spațiului verde;

- în cazul reducerii vizibilităţii semnelor circulaţiei rutiere sau afectării siguranţei traficului rutier;

- pe căile pietonale, în cazul în care amplasamentul şi funcţionalitatea unităţii va putea afecta siguranţa sau crea incomodităţi la libera circulaţie a pietonilor, precum şi va afecta spaţiile verzi şi alveolele pentru pomi;

- în zonele de protecţie ale reţelelor inginereşti, în lipsa coordonării amplasamentului unităţii cu gestionarii acestora;

- la o distanţă mai mică de 80 m de instituţiile administraţiei publice locale;

- pe terenurile aferente destinate pentru amenajare şi celor care reduc vizibilitatea unităţilor comerciale staţionare - în toate cazurile;

- pe terenurile aferente staţiilor de aşteptare a transportului urban şi la intrările în trecerile subterane.

**III. Modalitatea amplasării gheretelor**

3.1. Notificarea privind iniţierea activităţii de comerţ pentru gherete se depune la sediul Primăriei Anenii Noi, cu 30 de zile lucrătoare înainte de iniţierea activităţii.

3.2. În termen de cel mult 20 zile lucrătoare de la data depunerii notificării, arhitectul șef al Primăriei or. Anenii Noi va examina schiţa de proiect (pentru gheretele noi), starea gheretei (pentru gheretele existente) în prezenţa beneficiarului, întocmind act de constatare.

3.3 Lista beneficiarilor şchiţa de proiect să fie aprobată prin decizia Consiliuilui orăşenesc Anenii Noi.

3.4. În cazul încadrării gheretelor noi în prevederile pct. 2.5. al prezentelor Cerinţe, Primăria orașului Anenii Noi va aviza schiţa de proiect a gheretei, va elabora şi elibera schema de amplasare a gheretei, cu eliberarea acesteia beneficiarului după achitarea conform unei note de plată, către bugetul public local a taxelor și plăților stabilite prin lege și deciziile Consiliului orășenesc Anenii Noi.

3.5. În cazul neîncadrării gheretelor noi în prevederile pct. 2.5. al prezentelor Cerinţe, Primăria or. Anenii Noi va elibera comerciantului un refuz cu argumentarea motivului refuzului.

3.6. În cazul stabilirii unor neconformităţi (pentru gheretele existente) ce ţin de locul amplasării, aspectul exterior şi interior, reclamă, iluminarea nocturnă, amenajarea terenului adiacent etc., se va înmâna actul de constatare a obiecţiilor. Schema va fi eliberată după înlăturarea acestora, confirmată în actul de constatare întocmit în cadrul verificării la faţa locului.

3.7. În schema de amplasare a gheretei vor fi indicate locul amplasării, suprafaţa ocupată, suprafaţa de salubrizare şi cu sintagma evacuării la prima solicitare a APL, conform anexei nr. 1 la prezentul Regulament.

3.8. Schemele de amplasare a gheretelor se execută de arhitectul – șef al orașului Anenii Noi.

3.10. Beneficiarul va amplasa ghereta în locul indicat de către arhitectul-șef al Primăriei orașului Anenii Noi.

3.11. Termenul de valabilitate a schemei pentru amplasarea gheretei va fi de un an de zile, cu posibilitatea prelungirii tacite a termenului în cazul în care nu va interveni notificarea unei Părți.

3.12. Pentru gheretele amplasate pe teritoriul pieţelor comerciale schema de amplasare se eliberează de către administraţia pieţei în baza şi conform planului general al pieţei, aprobat în modul stabilit.

3.13. În cazul amplasamentelor gheretelor existente care nu corespund prevederilor stabilite în pct. 2.5, la expirarea termenului de valabilitate schemelor de amplasare, în baza cărora au fost recepţionate notificările respective, arhitectul – șef al Primăriei orașului Anenii Noi va înainta primarului orașului Anenii Noi propuneri privind evacuarea sau strămutarea acestora.

3.14. La emiterea dispoziției de strămutare a gheretelor, Primăria orașului Anenii Noi va elabora cu titlu de propunere, scheme noi de amplasare a gheretelor în modul stabilit de Regulament.

3.15. Evacuarea gheretelor va fi efectuată în conformitate cu actele normative în vigoare.

3.16. Gheretele ce nu activează mai mult de şase luni, abandonate, nefuncţionale, se evacuează prin dispoziţia primarului, de către şi din contul beneficiarului gheretei, sau de serviciile municipale cu restituirea cheltuielilor suportate în mod de regres din contul beneficiarului.

Arhitect –şef Mihai Cociug

Secretara al Consiliului orăşenesc Svetlana Basarab

Notă informativă

a proiectului de decizie a consiliului orășenesc Anenii Noi nr.3/4 din 30 iulie 2020 “**Cu privire la aprobarea Regulamentului de amplasare şi funcţionare a unităţilor staţionare provizorii**-**gheretelor în oraşul Anenii Noi**“

|  |
| --- |
| * + - 1. **Denumirea autorului şi a participanţilor la elaborarea proiectului:**

Primarul şi architect-şef |
| 2.**Condiţiile ce au impus elaborarea proiectului de act normativ şi finalităţile urmărite:**Proiectul deciziei este elaborat de catre architect-şef în temeiul Legii 436/2006 privind administrația publică locală cu modificările şi completările ulterioare; Legea 231/2010 privind comerţul interior; Legea 93/1998 privind patenta de întreprinzător; Legea 105/2003 privind protecţia consumatorilor; Legea 100/2017 privind actele normative cu modificările şi completările ulterioare; Codul contravenţional al Republicii Moldova 218/2008 și Hotărârilor Guvernului 931/2011 „Cu privire la desfăşurarea comerţului cu amănuntul”; HG nr. 1209/2007 „Cu privire la prestarea serviciilor de alimentaţie publică”; HG nr. 517/1996 ,,Cu privire la aprobarea Regulilor de funcţionare a reţelei de comerţ ambulant şi a Regulilor de comerţ în pieţele din Republica Moldova |
| **3. .Principalele prevederi ale proiectului şi evidenţierea elementelor noi:** prezentul proiect se propune spre aprobare în scopul creării unui mediu favorabil de desfăşurare a activităţii de întreprinzător în cadrul orașului Anenii Noi |
| **4. Fundamentarea economico-financiară:**1. Implementarea prezentului proiect este necesar în vederea asigurării liberei concurenţe, protecţiei vieţii, sănătăţii, securităţii şi intereselor economice şi sociale ale cetăţenilor |
| 5. **Modul de încorporare a actului în cadrul normativ în vigoare:**Proiectul deciziei se încorporează în sistemul actelor normative și nu necesită aprogarea altor decizii. |
| 6. **Avizarea şi consultarea publică a proiectului:**În baza celor expuse și în conformitate cu art.32 din Legii nr.100 din 22.12.2017 cu privire la actele normative.Proiectul deciziei “Cu privire la aprobarea Regulamentului de amplasare şi funcţionare a unităţilor staţionare provizorii-gheretelor în oraşul Anenii Noi“,proiectul a fost avizat de către instituțiile din subordinea primariei or.Anenii Noi. În scopul respectării prevederilor Legii nr.239 din 13 noiembrie2013 privind transparența în procesul decizional, proiectul a fost plasat pe pagina web oficială a primariei or.Anenii Noi [www.anenii-noi.com](http://www.anenii-noi.com) la directoriulTransparența decizională. |
| **7. Constatările expertizei anticorupție:**În temeiul art.35 al Legii nr.100 din 22.12.2017 cu privire la actele normative, expertiza anticorupție a fost efectuată de către autor. Proiectul nu conține reglementări ce ar favoriza corupția. |
| **8. Constatările expertizei juridice:**În temeiul art.37 al Legii nr.100 din 22.12.2017 cu privire la actele normative, proiectul de decizie a fost expus expertizei juridice de către juristul primariei or.Anenii Noi , care a expertizat actul respectiv și a constatat că corespunde ca structură, conținut și nu contravine legislației.Proiectul deciziei se prezintă comisiei consultative de specialitate pentru avizare și propunerii Consiliului orașenesc  |

 AVIZ

 de expertiză anticorupție la proiectul de decizie nr. 3/4

**Cu privire la aprobarea Regulamentului de amplasare şi funcţionare a unităţilor staţionare provizorii**-**gheretelor în oraşul Anenii Noi**

În conformitate cu prevederile art.35 al Legii nr.100 din 22.12.2017 cu privire la actele normative , întru asigurarea imparțialității și legalității proiectelor de decizii.

Autorul garantează pe proprie răspundere, că proiectul de decizie nr. 3/4

**Cu privire la aprobarea Regulamentului de amplasare şi funcţionare a unităţilor staţionare provizorii**-**gheretelor în oraşul Anenii Noi**

 nu conține elemente de corupție.

Autor de proiect:

Maţarin A., primar \_\_\_\_\_\_\_\_\_\_\_\_\_\_\_\_\_\_\_\_

Cociug M., architect-şef \_\_\_\_\_\_\_\_\_\_\_\_\_\_\_\_\_